ఇస్లామాబాద్, ఏప్రిల్ 10: భారత నౌకాదళ మాజీ అధికారి కులభూషణ్ జాదవ్కు పాకిస్థాన్ సైనిక కోర్టు మరణ శిక్ష విధించింది. ‘‘కులభూషణ్ భారత గూఢచారి. బలూచిస్థాన్, కరాచీలో విద్రోహ చర్యలను ప్రోత్సహించేందుకే వచ్చారు’’ అని నిర్ధారించింది. ఆయనపై పాకిస్థాన్ ఫీల్డ్ జనరల్ కోర్టు మార్షల్ కోర్టు సైనిక చట్టం కింద రహస్య విచారణ జరిపింది. అభియోగాలను ధ్రువీకరిస్తూ మరణ శిక్ష విధించింది. ఈ శిక్షను పాకిస్థాన్ సైన్యాధిపతి జనరల్ ఖమర్ జావేద్ బజ్వా ఆమోదిస్తూ సోమవారం ఉత్తర్వులు జారీ చేశారు. ‘కులభూషణ్ భారత గూఢచార సంస్థ (రా) ఏజెంట్. ఈ విషయాన్ని స్వయంగా ఒప్పుకొన్నారు’ అని పాక్ సైన్యం ప్రకటించింది. ‘‘ఆయన భారత నేవీలో కమాండర్గా పని చేస్తున్నారు. పాకిస్థాన్లో కుట్రలు, విద్రోహ చర్యలను ప్రోత్సహించి, దేశాన్ని అస్థిర పరిచేలా ‘రా’ పన్నిన కుట్రలను అమలు చేసేందుకే ఆయన పాకిస్థాన్లోకి ప్రవేశించారు’’ అని పాక్ సైన్యం ప్రకటించింది.కులభూషణ్ (46) ఇచ్చిన ‘వీడియో వాంగ్మూలం ఇదే’ అంటూ గతంలోనే పాక్ సైన్యం ఒక ప్రకటన విడుదల చేసింది. ‘‘నేను... కమాండర్ కులభూషణ్ యాదవ్. ముంబై వాసిని. హుస్సేన్ ముబారక్ పటేల్ పేరుతో భారత నిఘా వర్గాల కోసం సమాచారం సేకరిస్తున్నాను. 1987లో జాతీయ రక్షణ సంస్థ (ఎన్డీయే)లో చేరాను. 1991 నుంచి 2001 వరకు భారత నేవీలో పని చేశాను. భారత పార్లమెంటుపై దాడి కేసుకు సంబంధించి నిఘా సమాచారాన్ని సేకరించాను.2003లో నిఘా కార్యకలాపాల్లో భాగంగా ఇరాన్లోకి ప్రవేశించి... చాబహార్లో చిన్న వ్యాపారం మొదలుపెట్టాను. ‘రా’ ఇచ్చే చిన్న చిన్న పనుల్లో భాగంగా 2003, 2004లో పలుమార్లు కరాచీకి వచ్చి వెళ్లాను. 2013లో ‘రా’ నన్ను పూర్తిస్థాయిలో ఎంచుకుంది. నేను ‘రా’ సంయుక్త కార్యదర్శి అనిల్ కుమార్ గుప్తా మనిషిని. ఆయనకు బలూచిస్థాన్ స్టూడెంట్స్ ఆర్గనైజేషన్తో సంబంధాలున్నాయి. బలూచిస్థాన్ తీవ్రవాదులతో సమావేశమవుతూ... వారి సహకారంతో పలురకాల కార్యకలాపాలు నిర్వహించడమే నా ప్రధాన కర్తవ్యం. ఆపరేషన్లో భాగంగా సరావన్ సరిహద్దులు దాటి పాకిస్థాన్లో ప్రవేశిస్తుండగా పాక్ సైనికులు నన్ను అరెస్టు చేశారు’’ అని కులభూషణ్ అంగీకరించినట్లుగా పాక్ సైన్యం గతంలో ప్రకటించింది. అయితే... కులభూషణ్ నేవీలో పనిచేసిన మాట నిజమేనని, ఆయన ఇప్పటికే పదవీ విరమణ చెందారని భారత ప్రభుత్వం స్పష్టం చేసింది. ప్రస్తుతం భారత ప్రభుత్వంతో ఆయనకు ఎలాంటి సంబంధం లేదని తెలిపింది.
islamabad, epril 10: bhaarata naukaadala maji adhikari kulabhushan jaadavku pakisthan sainika kortu marana shiksha vidhinchindi. ‘‘kulabhushan bhaarata guudachaari. baluchisthan, karaacheelo vidroha charyalanu prothsahinchenduke vachaaru’’ ani nirdhaarinchindi. aayanapai pakisthan feald janaral kortu marshal kortu sainika chattam kinda rahasya vichaarana jaripindi. abhiyogaalanu dhruvikaristu marana shiksha vidhinchindi. ee shikshanu pakisthan sainyaadhipati janaral khamar javed bajwa aamodistuu somavaram uttarvulu jaarii chesaru. ‘kulabhushan bhaarata guudachaara samstha (raa) agent. ee vishayaanni swayamgaa oppukonnaru’ ani pak sainyam prakatinchindi. ‘‘aayana bhaarata neveelo kamandarga pani chestunnaru. paakisthaanlo kutralu, vidroha charyalanu prothsahinchi, deshaanni asthira parichela ‘raa’ pannina kutralanu amalu chesenduke aayana paakisthaanloki pravesinchaaru’’ ani pak sainyam prakatinchindi.kulabhushan (46) ichina ‘veedio vaangmuulam ide’ antuu gtamlone pak sainyam oka prakatana vidudala chesindi. ‘‘nenu... commander kulabhushan yadav. mumbai vaasini. hussen mubarak patel paerutho bhaarata nigha vargala kosam samacharam sekaristunnanu. 1987loo jaateeya rakshana samstha (endeeye)loo cheraanu. 1991 nunchi 2001 varaku bhaarata neveelo pani cheshaanu. bhaarata paarlamentupai daadi kesuku sambandhinchi nigha samaachaaraanni sekarinchaanu.2003loo nigha kaaryakalaapaallo bhagamga iraanloki pravesinchi... chabaharlo chinna vyaparam modalupettaanu. ‘raa’ iche chinna chinna panullo bhagamga 2003, 2004loo palumaarlu karachiki vachi vellaanu. 2013loo ‘raa’ nannu puurtisthaayiloo enchukundi. nenu ‘raa’ samyukta kaaryadarsi anil kumar gupta manishini. aayanaku baluchisthan students aarganaijeshantho sambandhaalunnaayi. baluchisthan teevravaadulato samavesamavutuu... vaari sahakaaramtho palurakaala kaaryakalaapaalu nirvahinchadame naa pradhaana kartavyam. aapareshanlo bhagamga saravan sarihaddulu daati paakisthaanlo pravesistundagaa pak sainikulu nannu arestu chesaru’’ ani kulabhushan angeekarinchinatlugaa pak sainyam gatamlo prakatinchindi. ayithe... kulabhushan neveelo panichesina maata nijamenani, aayana ippatike padavee viramana chendaarani bhaarata prabhutvam spashtam chesindi. prastutam bhaarata prabhutvamto aayanaku elanti sambandham ledani telipindi.